ટાંકનાં ડેલા પાસે, બટારવાડી વિસ્તારમાં રહેતાં અરવિંદભાઈ કાતરીયા નામનો ઈસમ અમરેલી જિલ્લા પ્રાથમિક શિક્ષણાધિકારીની કચેરી અવાર-નવાર સાંજનાં ૬ વાગ્યા આસપાસ અરજી આપવાનાં બહાને આવી તે કચેરીમાં ફરજ બજાવતાં મહિલા કર્મચારી મનિષાબેન વેણીશંકરભાઈ પંડયાને હેરાન કરવાનાં ઈરાદે જઈ મહિલાની કાયદેસરની ફરજમાં રુકાવટ કરી, તેણીની વિડીયો કલીપ ઉતારી, વિડીયો વાયરલ કરી, તેણી કર્તવ્યનિષ્ઠ કર્મચારી હોવા છતાં તેણીની ખોટી બદનામી કરી તથા ગઈકાલે સાંજે તેણીની ઓફિસમાં આ આ ઈસમે આવી, તેણીની આબરુ લેવાનાંઈરાદે ડાબા હાથનું બાવડું પકડી પોતાની તરફ ખેંચી, ગાળો આપી, વિડીયો ઉતારી, પછાડી દઈ, મુંઢ ઈજા કર્યાની ફરિયાદ તેણીએ સીટી પોલીસમાં નોંધાવતા બનાવ અંગે આરોપી સામે ગુન્હો નોંધી વધુ તપાસ પી. એસ. આઈ. જેતપરીયાએ ચલાવી છે.